[{"text_idx": "#000001", "text": "CCAT yn cynhyrchu rhith-deithiau o amgylch cyfleusterau ynni hydrogen ar gyfer prosiect Aberdaugleddau: Energy Kingdom (MH:EK)"}, {"text_idx": "#000002", "text": "Mae CCAT yn falch iawn o fod wedi cydweithredu a\u0302'r ti\u0302m MH:EK yn ddiweddar i gynhyrchu rhith-deithiau o ddau arddangoswr ynni hydrogen newydd cyffrous yn Aberdaugleddau. Gan ddefnyddio technoleg arloesol 360\u00b0, creodd CCAT deithiau rhithwir o amgylch y system ail-lenwi ceir hydrogen a'r system wresogi hybrid. Mae'r teithiau rhithwir hyn yn caniata\u0301u mynediad i weithrediad mewnol y dyfeisiau, dan waharddiad fel arfer mewn bywyd go iawn, a thrwy hynny gynnig teclyn arall i ymgysylltu a\u0302'r gymuned ehangach ynghylch yr ymaddasiad i newid yn yr hinsawdd barhaus sy'n digwydd yn lleol."}, {"text_idx": "#000003", "text": "Mae MH:EK yn brosiect dwy flynedd gwerth \u00a34.5 miliwn, sy'n rhedeg tan 2022, sy'n archwilio sut y gallai system ynni lleol glyfar wedi'i datgarboneiddio edrych ar gyfer Aberdaugleddau, Penfro a Doc Penfro. Bydd y prosiect yn archwilio potensial hydrogen di-garbon ochr yn ochr a\u0302 thrydan adnewyddadwy i ddiwallu ein holl anghenion ynni yn y dyfodol. Yn ganolog i'r prosiect, ac i gyflawni allyriadau carbon sero net, mae ymrwymiad i ymgysylltu a\u0302'r gymuned a'r diwydiant lleol, gan ddarparu mewnwelediad a chyfleoedd ar gyfer twf economaidd."}, {"text_idx": "#000004", "text": "\u2018Mae\u2019r teithiau rhithwir arloesol hyn yn ein galluogi i gyrraedd cynulleidfa lawer ehangach ac i gyfathrebu\u2019r datblygiadau hydrogen MH:EK cyffrous sy\u2019n digwydd yma. Yn brofiad dysgu mwy cynhwysol, mae natur ddigidol y teithiau yn caniata\u0301u mynediad i bawbgall myfyrwyr, preswylwyr a staff y diwydiant fel ei gilydd (yn wir, unrhyw un sydd a\u0302'r rhyngrwyd unrhyw le yn y byd) yn awr ymweld a\u0302'r cyfleuster mewn manylder nad yw'n bosibl mewn bywyd go iawn. Gall cynnwys y gymuned yn gynnar helpu i gynyddu cefnogaeth ac ymwybyddiaeth o\u2019r datblygiadau ynni adnewyddadwy sy\u2019n digwydd yma yn Aberdaugleddau fel rhan o addasiad Sir Benfro i newid yn yr hinsawdd.\u2019"}, {"text_idx": "#000006", "text": "Ewch ar daith o amgylch ail-lenwr hydrogeny ti\u0302m, yr HyQube 500 ar lannau Aberdaugleddau sy'n dosbarthu hydrogen gwyrdd ar y safle ac yn tanio dau gar cell tanwydd hydrogen Rasa , sy'n gweithredu yn yr ardal. Gallwch weld y car yn cael ei lenwi a sut mae'r hydrogen yn cael ei gynhyrchu."}, {"text_idx": "#000007", "text": "Ymwelwch a\u0302'r system wresogi hybrid hydrogen-barod sy'n cael ei threialu mewn adeilad gweithredol sy'n perthyn i Borthladd Aberdaugleddau. Dyma'r treial cyntaf o'i fath sy'n cyfuno egwyddorion gwresogi hybrid a\u0302 hydrogen mewn lleoliad masnachol. Mae'r system wresogi newydd yn cynnwys pwmp gwres ffynhonnell aer wedi'i baru a\u0302 boeler nwy newydd sy'n gallu llosgi hydrogen."}, {"text_idx": "#000020", "text": "Coastal Climate Adaptation in Ireland"}]